recursal/SuperWikiNEXT-32B huggingface dataset:
"***সম্বন্ধ*** "শব্দটি একটি সংস্কৃত শব্দ যার অর্থ "সম্পর্ক"। এটি সংস্কৃত ব্যাকরণ এবং গৌড়ীয় বৈষ্ণব ধর্মতত্ত্বে একটি মূল ধারণা। হিন্দুধর্মের এই ঐতিহ্যের পরিপ্রেক্ষিতে, সম্বন্ধ-জ্ঞান অর্থ সর্বশক্তিমান ঈশ্বর কৃষ্ণ, শক্তি, জীব এবং জগতের মধ্যে সম্পর্কের জ্ঞান। তদনুসারে, সম্বন্ধ-জ্ঞানে তিনটি তত্ত্ব বা সত্যজ্ঞান অন্তর্ভুক্ত: কৃষ্ণ-তত্ত্ব, শক্তি-তত্ত্ব এবং জীব-তত্ত্ব।

ধর্মতত্ত্ব
----------

গৌড়ীয় বৈষ্ণবধর্মে সম্বন্ধ হল কৃষ্ণ, জীব এবং জড় জগতের মধ্যে সম্পর্ক। সমস্ত জীবই নিত্য এবং অবিচ্ছেদ্যভাবে কৃষ্ণের সাথে যুক্ত। কৃষ্ণ সমস্ত সম্পর্কের প্রকৃত বস্তু। কৃষ্ণ এবং জীবের মধ্যে মূল সম্পর্ক হল একজন ভৃত্যের মনোভাব। সাধনা( যার মধ্যে রয়েছে ভগবান শ্রীকৃষ্ণের নাম কীর্তন এবং জপ-এর পুনরাবৃত্তি) মানুষকে মায়া থেকে মুক্ত করে।

বৈদিক সাহিত্য কৃষ্ণের সাথে জীবের চিরন্তন সম্পর্ককে বর্ণনা করে। সম্পর্কের বোধগম্যতা, এবং এই বোঝাপড়ার ভিত্তিতে পরবর্তী যে কোনো কার্যকে বলা হয় "অভিধেয়"। বিশুদ্ধ কৃষ্ণ প্রেম লাভ করে (কৃষ্ণপ্রেমে পৌঁছানো) কৃষ্ণ ও তার সহযোগী (পার্ষদ) প্রযুক্ত চিন্ময় জগতে প্রত্যাবর্তন করাই হল জীবনের চূড়ান্ত লক্ষ্য যাকে বলা হয় "প্রয়োজন"।

গৌড়ীয় বৈষ্ণব ঐতিহ্যে সনাতন গোস্বামীকে সম্বন্ধ-জ্ঞানের আচার্য বিবেচনা করা হয়। মদন মোহন-দেবতা, বৃন্দাবন-এ সনাতন দ্বারা স্থাপিত, মদনমোহন সম্বন্ধের সঙ্গে যুক্ত। বিশ্বাস করা হয় যে তিনি জড় বাসনার প্রভাব কাটিয়ে উঠতে এবং কৃষ্ণের ভক্তিমূলক সেবায় মনোনিবেশ করতে সাহায্য করেন।

তথ্যসূত্র
---------

* Rosen, Steven J. (১৯৯৪), *Vaisnavism: Contemporary Scholars Discuss the Gaudiya Tradition*, Motilal Banarsidass Publ. আইএসবিএন 81-208-1235-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Singh, Nagendra Kr (১৯৯৭), *Encyclopaedia of Hinduism*, Anmol Publications PVT. LTD. আইএসবিএন 81-7488-168-9 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

Additional reference: Tadatmya Sambandha: A study in Relation of Identity, R.I. Ingalalli 1990 আইএসবিএন ৯৭৮-৮১-৭০৩০-২৩৯-১

বহিঃসংযোগ
---------

* Sambandha in Chaitanya-charitamrite and Bhagavata-purane
**আল-আহাদ** (আরবি: جمعية العهد, জামায়াত আল-আহাদ) ১৯৩১ সালে গঠিত একটি রাজনৈতিক সংগঠন। মূলত উসমানীয় সেনাবাহিনীতে কর্মরত ইরাকি অফিসাররা এটা গঠন করেন। এদের অধিকাংশই পরবর্তীতে আরব বিদ্রোহের সময় শরীফ হুসাইনের সেনাবাহিনী এবং ফয়সালের সিরিয়ান সেনাবাহিনীতে যোগ দেন। শরীফ হুসাইনের পুত্র আবদুল্লাহকে রাজা ও অপর পুত্র প্রিন্স জাইদ তার ডেপুটি – এই কাঠামোর মধ্যে তারা ইরাকের স্বাধীনতায় বিশ্বাসী ছিলেন। একই সাথে তারা ইরাক ও সিরিয়ার মধ্যে ইউনিয়নের সমর্থক ছিলেন। পরবর্তীতে তারা ব্রিটেনের কাছ থেকে অর্থনৈতিক ও প্রযুক্তিগত সাহায্য পায়।

সর্বপ্রথম দামেস্কে এই সংগঠনের বৈঠক অনুষ্ঠিত হয়। এরপর ইরাক বিশেষ করে বাগদাদ ও মসুলসহ অন্যান্য আরব অঞ্চলে এর শাখা প্রতিষ্ঠিত হয়। সংগঠন থেকে আল-লিসান নামক একটি ম্যাগাজিন প্রকাশিত হত। এর ইরাকি সদস্যদের মধ্যে অন্যতম হলেন ইয়াসিন আল-হাশিমি, নুরি আস-সাইদ, জাফর আল-আসকারি এবং মিশরীয় সদস্যদের মধ্যে অন্যতম হলেন জামিল আল-মিদফাই, আজিজ আলি আল-মিসরি।

আল-আহাদ তালিম আল-নাকিব নামক সংগঠনের সমর্থনপ্রাপ্ত হয়। এর কাছ থেকে তারা অর্থনৈতিক ও নীতিগত সমর্থন লাভ করে। মুহাম্মদ শরিফ আল-ফারুকি, ব্রিটিশদের সাথে যার সংলাপ আরব বিদ্রোহে ব্রিটিশ সমর্থন যোগাতে সাহায্য করে, তিনি নিজেকে আল-আহাদের সদস্য দাবি করতেন। তবে পরবর্তী গবেষণায় এই দাবির সত্যতা মেলেনি।

১৯২০ সালে ফয়সালের আরব সরকার সিরিয়া থেকে বহিষ্কৃত হওয়ার পর সংগঠনটি আলেপ্পো ও দাইর আজ-জারে এর সদরদপ্তর সরিয়ে আনে। ইরাকে একটি আরব সরকার প্রতিষ্ঠা করা এদের উদ্দেশ্য ছিল। কিন্তু ফয়সালের পতন সংগঠনটিকে দুর্বল করে তোলে এবং শীঘ্রই এর কাজকর্ম বন্ধ হয়ে যায়।

আরও দেখুন
---------

* বৃহত্তর সিরিয়া
* সিরিয়ান সোশ্যাল ন্যাশনালিস্ট পার্টি
* সাইকস-পিকট চুক্তি

তথ্যসূত্র
---------

1. ↑  Ghareeb, Edmund A. *Historical Dictionary of Iraq*, pp. 59-60. Scarecrow Press, 2004, আইএসবিএন ০-৮১০৮-৪৩৩০-৭
2. ↑  A Peace To End All Peace, David Fromkin, Avon Books, New York, 1990
**চাপিলা**  নাটোর জেলার অন্তর্গত গুরুদাসপুর উপজেলার একটি ইউনিয়ন।

অবস্থান
-------

নামকরন
------

কথিত আছে তুলসিগঙ্গা নদীর তীরে চাপিলা ইউনিয়ন অবস্থিত। কালের আবর্তে নদীটি ভরাট হলেও এখনো এর চিহ্ন বহন করছে। একসময় এই নদীতে অনেক শাফলা মাছ পাওয়া যেত। সেই মাছের নামানুসারেই কালের আবর্তে চাপিলা নাম করন হয়েছে ।

ইতিহাস
------

চাপিলা ইউনিয়ন একটি ঐতিহ্যবাহী ইউনিয়ন। অত্র ইউনিয়নে পূর্ব আমলে অনেক রাজাদের বসবাস ছিল। রাজ শাসনামলে চাপিলায় রাজবাড়ী ছিল এবং ঐতিহাসিক শাহী মসজিদ যার ঐতিহ্য এখানে বিদ্যমান। প্রাচীন কীর্তি হিসেবে এখনো অনেক পুকুরের সান বাধাই ঘাট ও প্রাচীন কারুকার্য দেখে বোঝা যায়। চাপিলা পুকুরের জন্য বিখ্যাত। চাপিলার অন্তর্ভুক্ত কান্দাইল গ্রামে একটি খেজুর গাছের চৌদ্দটি মাথা ছিল বলে জায়গাটি চৌদ্দমাথা নামে আখ্যায়িত ।

যোগাযোগ ব্যবস্থা
----------------

নাটোর জেলা সদর থেকে চাপিলা ইউনিয়ন পরিষদ প্রায় ২২ কি.মি. দূরত্বে। নাটোর সদর হতে বাস যোগে আহমেদপুর নামক স্থানে নামতে হবে। সেখান হতে ইজিবাইক যোগে মৌখড়া বাজার নামতে হবে। এরপর ইজবাইক যোগে চাপিলা ইউনিয়ন পরিষদে যেতে হবে। নাটোর সদর হতে আনুমানিক সময় লাগবে ১ (এক) ঘণ্টার মত।

দর্শনীয় স্থান
--------------

**চাপিলা শাহী মসজিদ** চাপিলা ইউনিয়নের একটি দর্শনীয় স্থান, যা স্থাপিত হয় প্রায় ২০০ বছর আগে। লোক মুখে শোনা যায় মসজিদটির স্থপতি সালাত এনায়েতুল্লাহ মুন্সি জমিদার। তবে অনেকের মতে, মসজিদটি তৈরী হয়েছে আপনা আপনি। যাকে বলা হয় "গায়েবি মসজিদ"।

অন্যান্য
--------

চাপিলা ইউনিয়ন পুকুরের জন্য বিখ্যাত। অত্র ইউনিয়নের অভ্যন্তরে সরকারী প্রায় ৩৬০(তিনশত ষাটটি) পুকুর রয়েছে। চাপিলা ইউনিয়নের মহারাজপুর, সাধুপাড়া, বৃচাপিলা ও মকিমপুর প্রচুর মাষ চাষ হয়।

আরো দেখুন
---------

তথ্যসূত্র
---------

1. ↑

| * দে
* স
নাটোর জেলার  ইউনিয়ন পরিষদসমূহ |
| --- |
| সদর: **নাটোর সদর উপজেলা** |
| নাটোর সদর উপজেলা | 
* ছাতনী ইউনিয়ন
* তেবাড়িয়া ইউনিয়ন
* দিঘাপাতিয়া ইউনিয়ন
* লক্ষ্মীপুর খোলাবাড়িয়া ইউনিয়ন
* বড় হরিশপুর ইউনিয়ন
* কাফুরিয়া ইউনিয়ন
* হালসা ইউনিয়ন

 |
| সিংড়া উপজেলা | 
* শুকাশ ইউনিয়ন
* ডাহিয়া ইউনিয়ন
* ইটালী ইউনিয়ন
* কলম ইউনিয়ন
* চামারী ইউনিয়ন
* হাতিয়ান্দহ ইউনিয়ন
* লালোর ইউনিয়ন
* শেরকোল ইউনিয়ন
* তাজপুর ইউনিয়ন
* চৌগ্রাম ইউনিয়ন
* ছাতারদিঘী ইউনিয়ন
* রামানন্দ খাজুরা ইউনিয়ন

 |
| গুরুদাসপুর উপজেলা | 
* নাজিরপুর ইউনিয়ন
* বিয়াঘাট ইউনিয়ন
* খুবজীপুর ইউনিয়ন
* ধারাবারিষা ইউনিয়ন
* মশিন্দা ইউনিয়ন
* চাপিলা ইউনিয়ন

 |
| বড়াইগ্রাম উপজেলা | 
* জোয়াড়ী ইউনিয়ন
* বড়াইগ্রাম ইউনিয়ন
* জোনাইল ইউনিয়ন
* নগর ইউনিয়ন
* মাঝগাঁও ইউনিয়ন
* গোপালপুর ইউনিয়ন
* চান্দাই ইউনিয়ন

 |
| লালপুর উপজেলা | 
* লালপুর ইউনিয়ন
* ঈশ্বরদী ইউনিয়ন
* চংধুপইল ইউনিয়ন
* আড়বাব ইউনিয়ন
* বিলমাড়িয়া ইউনিয়ন
* দুয়ারিয়া ইউনিয়ন
* ওয়ালিয়া ইউনিয়ন
* দুড়দুরিয়া ইউনিয়ন
* অর্জুনপুর বরমহাটী ইউনিয়ন
* কদিমচিলান ইউনিয়ন

 |
| বাগাতিপাড়া উপজেলা | 
* পাঁকা ইউনিয়ন
* জামনগর ইউনিয়ন
* বাগাতিপাড়া ইউনিয়ন
* দয়ারামপুর ইউনিয়ন
* ফাগুয়াড়দিয়াড় ইউনিয়ন

 |
| নলডাঙ্গা উপজেলা | 
* ব্রাহ্মপুর ইউনিয়ন
* মাধনগর ইউনিয়ন
* খাজুরা ইউনিয়ন
* পিপরুল ইউনিয়ন
* বিপ্রবেলঘরিয়া ইউনিয়ন

 |
জেরুজালেম এবং মৃত সাগরের মাঝখানে সমুদ্রপৃষ্ঠের নির্দেশক চিহ্ন
গড় সমুদ্র পৃষ্ঠকেই সংক্ষেপে **সমুদ্র পৃষ্ঠ** বলা হয়। একে ইংরেজিতে mean sea level (MSL) বা সি লেভেল বলা হয়। সমুদ্র পৃষ্ঠ হল, সমুদ্রের উপরিভাগের (সি সারফেস) গড় উচ্চতা, যে মানকে আদর্শ মান বিবেচনা করে ভূপৃষ্ঠের বিভিন্ন স্থানের উন্নতি-অবনতি (উঁচুনিচু) পরিমাপ করা হয়। গড় সমুদ্র পৃষ্ঠ (MSL) হল এক প্রকার উলম্ব উপাত্ত (vertical datum) – আদর্শিক/প্রমিত ভূতাত্ত্বিক উপাত্ত (standardized geodetic datum), যা ব্যবহার করা হয় তালিকা উপাত্ত হিসাবে (চার্ট ডেটাম) হিসাবে মানচিত্রাংকন বিদ্যায় ও সামুদ্রিক নৌচালন বিদ্যায়, অথবা বিমানচালনবিদ্যায়- সমুদ্র পৃষ্ট থেকে বায়ুমন্ডলীয় চাপ নির্ণয়ের মাধ্যমে উচ্চতার ক্রমাঙ্ক নির্ধারন, ফলত এ থেকে উড্ডয়নরত বিমানের উচ্চতা পরিমাপ করা হয়। মূলত গড় ভাটা ও জোয়ারের মধ্যবর্তী অবস্থানই হল সাধারণ ও সহজবোধ্য আদর্শ গড় সমুদ্রপৃষ্ঠ। 
সমুদ্র পৃষ্ঠ অনেক উপাদান দ্বারাই প্রভাবিত হতে পারে এবং ভূতাত্ত্বিক সময় মাত্রার উপর নির্ভর করে এর পরিচিতি। তবে, বিংশ শতাব্দী ও বর্তমান সহস্রাব্দে সমুদ্র পৃষ্ঠের উচ্চতা বৃদ্ধির কারণ বৈশ্বিক উঞ্চায়ন, এবং সমুদ্র পৃষ্ঠের যত্নশীল পরিমাপণ অন্তদৃষ্টি খোলে দিতে পারে চলমান জলবায়ু পরিবর্তন নিয়ে।

পরিমিতি
-------

যথাযথভাবে গড় সমুদ্র পৃষ্ঠ নির্ণয় করা খুবই দুরূহ ব্যাপার কেননা অনেক প্রভাবক দ্বারা এটি প্রভাবিত হয়। সমুদ্র পৃষ্ঠের ক্ষণিক পরিবর্তন নির্ভর করে স্থান ও সময়ের বিভিন্ন মাত্রার উপর। সমুদ্রের এই গতিশীলতা নির্ভর করে জোয়ার-ভাটা, বায়ু, বায়োমন্ডলীয় চাপ, মহাকর্ষীয় বলের স্থানিক পার্থক্য, তাপমাত্রা, লবণাক্ততা সহ আরও অনেক উপাদানের উপর। সমুদ্র পৃষ্ঠ নির্ণয়ের সবচেয়ে সহজ উপায় হলো, একটি নির্দিষ্ট জায়গার সমুদ্র পৃষ্ঠের গড় উচ্চতা নির্ণয় করা এবং এটিকে উপাত্ত হিসেবে ব্যবহার করা। যেমনঃ কোনো একটি জায়গার বিগত ১৯ বছরের সমুদ্র পৃষ্ঠ পর্যবেক্ষণে প্রাপ্ত তথ্যের গড় মানের সাহায্যে ওই জায়গার গড় সমুদ্র স্তর/সমুদ্র পৃষ্ঠ নির্ণয় করা হয়।

প্রায় সময়ই গড় সমুদ্র পৃষ্ঠের এই মানটি নির্ধারণ করা হয় কোনো ভূমির সাহায্যে, আর তাই গড় সমুদ্র পৃষ্ঠের আপেক্ষিক পরিবর্তনের কারণে অথবা যে স্থানে টাইড গেজ (জোয়ার-ভাটার উচ্চতা মাপক যন্ত্র) রাখা হয়েছে সেই স্থানের উন্নতি অবনতির কারণে গড় সমুদ্র পৃষ্ঠের বাস্তব মান পরিবর্তিত হয়। যুক্তরাজ্যে অর্ডন্যান্স উপাত্তই হল গড় সমুদ্র পৃষ্ঠ, যা  নিউলিনের কর্নওয়ালে ১৯১৫ থেকে ১৯২১ সালের মধ্যে পরিমাপ করা হয়। ১৯২১ সালের পূর্বে, ভিক্টোরিয়া ডক, লিভারপুলে উলম্ব উপাত্তই গড় সমুদ্র সমতল/গড় সমুদ্র পৃষ্ঠ। রাশিয়ান সাম্রাজ্যের সময় থেকে, রাশিয়া ও এর অন্যান্য অংশগুলি (বর্তমানে স্বাধীন রাষ্ট্র), সমুদ্র পৃষ্ঠ পরিমাপ করা হত কনস্ট্যাড সমুদ্র গজের শুন্য (০) মাত্রা থেকে। হংকং-এ "এমপিডি" নামে একটি জরিপ দল যার পূর্ণরূপ হল ‘মিটারস এবাভ প্রিন্সিপাল ডাটাম’ এবং যা গড় সমুদ্র সমতলের ১.২৩০ মিটার নিচের অবস্থানকে বুঝায়। ফ্রান্সের মার্সিলিসে ম্যারেগ্রাফে নামক একজন ১৮৮৩ সাল পর্যন্ত ধারাবাকিকভাবে সমুদ্র পৃষ্ঠ পরিমাম করেন এবং  সমুদ্র পৃষ্ঠ সম্পর্কিত দীর্ধতম পর্যায়ক্রমিক উপাত্ত উপস্থাপন করেন। এটি ইউরোপে ও মূল আফ্রিকাতে সমুদ্র পৃষ্ঠ হিসেবে রাষ্ট্রীয়ভাবে ব্যবহৃত হত। স্পেনে সমুদ্র সমতল থেকে উপরের বা নিচের উচ্চতা পরিমাপ করার প্রমাণ গেজটি অ্যালিকান্তে অবস্থিত। ইউরোপের অন্যত্র প্রমাণ উলম্ব উচ্চতা (ইউরোপিয়ান প্রমাণ উলম্ব পদ্ধতি) আমস্টারডাম পেলি স্থাপন করা হয়েছে, ১৬৯০ সালের দিকে।

টিওপিইএক্স/পসিইডন উৎক্ষেপনের পর ১৯৯২ সাল থেকে স্যাটেলাইট অলটিমিটারের সাহায্যে আরও সূক্ষভাবে সমুদ্র পৃষ্ঠ পরিমাপ করা সম্ভব হচ্ছে। নাসা এবং সিএনইস এর একটি যৌথ অভিযান।
ক্রেসকোগ্রাফ, বসু বিজ্ঞান মন্দির, কলকাতা
**ক্রেসকোগ্রাফ**(ইংরেজি: Crescograph) উদ্ভিদের বৃদ্ধিমাপক যন্ত্র। বিংশ শতকের শুরুর দিকে আচার্য জগদীশচন্দ্র বসু এটি আবিষ্কার করেন। কলকাতার বসু বিজ্ঞান মন্দিরে ক্রেস্কোগ্রাফের একটি মডেল সংরক্ষিত আছে।

জগদীশচন্দ্র বসু ঘড়ির যন্ত্রাংশ ও ধোঁয়া সিঞ্চিত কাচের প্লেটের মাধ্যমে এই যন্ত্রটি তৈরি করেন। তিনি এটির সাহায্যে গাছের অগ্রভাগের বৃদ্ধি পরিমাপ করার উপায় আবিষ্কার করেন। এমনকি এই যন্ত্র গাছের বৃদ্ধির পরিমাণ ভালো করে বোঝার জন্য দশ হাজার গুণ বিবর্ধনও করার দেখাতে পারে। কয়েক সেকেন্ড পরপর কাচের প্লেটে দাগ পরার ব্যবস্থা করেছিলেন। বিভিন্ন উদ্দীপকের উপস্থিতিতে বৃদ্ধি কীরূপ হয় তার প্রদর্শনও করেছিলেন। তিনি তাপমাত্রা, রাসায়নিক পদার্থ, গ্যাস ও তড়িৎ প্রবাহের উপস্থিতিতে পরীক্ষাটি করেছিলেন। যেসকল উপাদান গাছের বৃদ্ধি পরিমাপ করে সেগুলি হলো, একটি পার্থক্যসূচক ট্রান্সফরমার এবং একটি চলমান কোর যা দুটি বিন্দুর মধ্যে সংযুক্ত থাকে।

বৈদ্যুতিক ক্রেসকোগ্রাফ যন্ত্রটি এক ইঞ্চির দশ লক্ষ ভাগ পর্যন্ত পরিমাপ করতে পারে। যদিও এটিকে মূলত এক সহস্রাংশ  থেকে দশ সহস্রাংশ পাল্লার মধ্যে ব্যবহার করা হয়। উদ্ভিদের বৃদ্ধি লিপিবদ্ধ করতে যন্ত্রটি ১০,০০০,০০০ পরিসরের ছোট আন্দোলন বা গতিবিধিও পরিমাপ করতে সক্ষম।

তথ্যসূত্র
---------

1. ↑  "edsanders.com - Jagadis Bose Research - Growth Rate of Plants - High Magnification Crescograph"। *www.edsanders.com*। ২০১৬-০৫-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৬।
**মাহীন খান** হলেন বাংলাদেশের একজন ফ্যাশন ডিজাইনার, যিনি দেশের ঐতিহ্যবাহী পোশাক নিয়ে কাজ করে চলেছেন। তিনি ফ্যাশন হাউস 'মায়াসির' এর প্রতিষ্ঠাতা ও ব্যবস্থাপনা পরিচালক। এছাড়াও তিনি আর্ট কাউন্সিল ঢাকার সাথেও যুক্ত আছেন।

প্রারম্ভিক জীবন ও শিক্ষা
------------------------

মাহীন খান এমন পরিবারে জন্মেছিলেন যে পরিবার ফ্যাশন ডিজানের সাথে যুক্ত ছিল। তার বাবা পঞ্চাশের দশকে টেক্সটাইল শিল্পের সাথে যুক্ত ছিলেন, যেটা এই ভূখণ্ডে তৎকালীন সময়ে স্বাভাবিক বিষয় ছিল না এবং তার মা এদেশের তাঁতিদের নিয়ে কাজ করেছেন। মাহীন খান যুক্তরাষ্ট্রের ক্যালিফোর্নিয়ার ওটিস কলেজ অব আর্ট অ্যান্ড ডিজাইন থেকে টেক্সটাইলের উপরে স্নাতক ডিগ্রি লাভ করেন। এরপর তিনি যুক্তরাষ্ট্রের ক্যালিফোর্নিয়ার পারসন্স স্কুল অব ডিজাইন থেকে স্নাতকোত্তর ডিগ্রি অর্জন করেন।

কর্মজীবন
--------

মাহীন খান আড়ং এর চিফ ডিজাইন কো অর্ডিনেটর হিসেবে ১৯৮৬ সালে কর্মজীবন শুরু করেন। ২০০১ সালে তিনি আড়ং এর চাকরি ছেড়ে দেন এবং মায়াসির লিমিটেড নামের নিজের ফ্যাশন হাউস প্রতিষ্ঠা করেছিলেন। খাদি, সুতি কাপড়, রেশমি কাপড় ও মসলিন ব্যবহার করে মায়াসিরের পোশাক তৈরি করা হয়। মায়াসিরের নিজস্ব গার্মেন্টস ফ্যাক্টরি আছে। মায়াসির ২০০৮ সালে ভারতের নয়দিল্লির ব্রাইডাল এশিয়ায় অংশ নিয়েছিল। তিনি আর্টস কাউন্সিল ঢাকার সাথেও যুক্ত আছেন যেটি বাংলাদেশের প্রাচীন শিল্পবিদ্যা নিয়ে কাজ করে থাকে। তিনি বিশ্বের বিভিন্ন জাদুঘর ও গ্যালারি পরিদর্শন করেছেন।

মাহীন খান নারী বিষয়ক পোর্টাল 'আমাদের কথা'য় লিখে থাকেন। এছাড়াও, তিনি বাংলাদেশের ইংরেজি সংবাদপত্র *দ্য ডেইলি স্টার* এ ডিজাইন ও ঐতিহ্যবাহী কারুশিল্প বিষয়ে নিয়মিত কলাম লিখে থাকেন। তিনি ফ্যাশন ডিজাইন কাউন্সিল অব বাংলাদেশের সভাপতি হিসেবে দায়িত্ব পালন করছেন।

অর্জন
-----

* ব্রাইডাল এশিয়া শো ২০০৮, নয়াদিল্লি, ভারত
* এইজেনহাওয়ের ফেলোশিপ ২০১২

তথ্যসূত্র
---------

1. 1 2 3 4 5 6  Martina Mondol (৮ সেপ্টেম্বর ২০১৪)। "Maheen Khan: A revolutionary designer in clothing industry"। *Daily Observer*। ৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৮।
2. 1 2  "Mayasir by Maheen Khan"। *The Daily Star*। ১১ এপ্রিল ২০১৭। সংগ্রহের তারিখ ৪ জানুয়ারি ২০১৮।
3. 1 2 3  "EISENHOWER Fellowship"। ৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৮।
4. ↑  Jaydeep Ghosh (১১ অক্টোবর ২০০২)। "A tale of two Maheen Khans"। *Times of India*। সংগ্রহের তারিখ ৪ জানুয়ারি ২০১৮।
5. 1 2  "Fashionbd.com"। ৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৮।
6. ↑  Natasha Khan। "In conversation with eminent fashion designer Maheen Khan"। সংগ্রহের তারিখ ৪ জানুয়ারি ২০১৮।

আরো পড়ুন
---------

* Raffat Binte Rashid (২১ অক্টোবর ২০০৮)। "Recap: Bridal Asia 2008"। *Lifestyle*। The Daily Star। ৩১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৪ মে ২০১৯।
* Abida Rahman Chowdhury (২৫ ফেব্রুয়ারি ২০১৪)। "The launching of the Fashion Design Council of Bangladesh (FDCB)"। *The Daily Star*।
* Naveed Naushad (৮ ডিসেম্বর ২০১৫)। "Tête-à-tête with Maheen Khan"। *The Daily Star*।
* Mehrin Mubdi Chowdhury (২২ নভেম্বর ২০১৬)। "The Nakshi Kantha heritage of Bengal"। *The Daily Star*।
* Limana Solaiman Mridha (৭ এপ্রিল ২০১৭)। "Dressing for Boishakh"। *The Independent*। Dhaka।
**জিয়াউর রহমান খান** (আনু. ১৯৪৬–২৪ এপ্রিল ২০২১) বাংলাদেশী রাজনীতিবিদ ও আইনজীবী যিনি তৎকালীন ঢাকা-১৩ আসনের সংসদ সদস্য ছিলেন। তিনি বাংলাদেশ জাতীয়তাবাদী দলের নেতা ও বিএনপির চেয়ারপারসনের উপদেষ্টা কাউন্সিলের সদস্য ছিলেন।

প্রাথমিক ও পারিবারিক জীবন
-------------------------

জিয়াউর রহমান খান ঢাকা জেলার ধামরাই উপজেলার বালিয়া গ্রামে জন্মগ্রহণ করেন। তার পিতা আতাউর রহমান খান ১৯৫৬ সালে পূর্ব পাকিস্তানের মূখ্যমন্ত্রী এবং ৩০ মার্চ ১৯৮৪ সাল থেকে ১ জানুয়ারি ১৯৮৫ সাল পর্যন্ত বাংলাদেশের প্রধানমন্ত্রী ছিলেন।

কর্মজীবন
--------

জিয়াউর রহমান খান বাংলাদেশ সুপ্রিম কোর্টের সিনিয়র আইনজীবী ছিলেন।

### রাজনৈতিক জীবন

জিয়াউর রহমান খান ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে তৎকালীন ঢাকা-১৩ (বর্তমান ঢাকা-২০) আসন থেকে সংসদ সদস্য নির্বাচিত হয়েছিলেন।

১৯৮৫ সালে তার পিতা আতাউর রহমান খান প্রধানমন্ত্রী থাকা অবস্থায় তিনি ধামরাই উপজেলা চেয়ারম্যান নির্বাচনে পরাজিত হন। 

২০০৬ সালে তিনি লিবারেল ডেমোক্রেটিক পার্টিতে (এলডিপি) যোগ দিয়ে ২২ জানুয়ারি ২০০৬ সালের স্থগিত হওয়া জাতীয় নির্বাচনে আওয়ামী লীগ নেতৃত্বাধীন মহাজোটের মনোনয়ন পেয়েছিলেন। 

২০০৮ সালে সীমানা পুনর্বিন্যাসের পর নির্বাচনের আগে তিনি বিএনপিতে ফিরে ঢাকা-২০ আসন থেকে ধানের শীষের প্রার্থী হয়ে পরাজিত হন তিনি। পরে আর তিনি নির্বাচনে প্রার্থী হননি।

মৃত্যু
------

জিয়াউর রহমান খান ২৪ এপ্রিল ২০২১ সালে করোনাভাইরাসে আক্রান্ত হয়ে ঢাকার তেজগাঁওয়ের ইমপালস হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. ↑  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
4. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
5. ↑  "জিয়াউর রহমান খান, আসন নং: ১৯৩, ঢাকা-২০, দল: বিএনপি (ধানের শীষ)"। *দৈনিক প্রথম আলো*। সংগ্রহের তারিখ ২৫ এপ্রিল ২০২১।
6. ↑  "করোনায় মারা গেলেন বিএনপির সাবেক এমপি জিয়াউর রহমান খান"। *জাগোনিউজ২৪.কম*। ২৫ এপ্রিল ২০২১। সংগ্রহের তারিখ ২৫ এপ্রিল ২০২১।
**তমাল লতা আদিত্য** বাংলাদেশের একজন ধান বিজ্ঞানী ও বাংলাদেশ ধান গবেষণা ইনস্টিটিউটের (ব্রি) সাবেক পরিচালক। ধান প্রজননবিদ ড. তমাল লতা আদিত্য অনেক গুলো ধানের জাত উদ্ভাবন ও উন্নয়নে অবদান রেখেছেন। তিনি ১৫ টি ভিন্ন জাতের ধান উদ্ভাবন করেছেন। তিনি ২০১৭ সালে বঙ্গবন্ধু জাতীয় কৃষি পুরস্কার লাভ করেন।

জীবনী
-----

ড. তমাল ১৯৬৭ সালে ময়মনসিংহ জেলার ফুলপুর উপজেলায় জন্ম গ্রহণ করেন। ১৯৯৪ সালে তিনি বৈজ্ঞানিক কর্মকর্তা পদে ব্রির উদ্ভিদ প্রজনন বিভাগে যোগদান করেছিলেন। ২০০২ সালে তিনি উদ্ভিদ প্রজনন ও বায়োটেকনোলজি বিষয়ে পিএইচডি অর্জন করেন। পরবর্তীকালে ২০১০ সালে মুখ্য বৈজ্ঞানিক কর্মকর্তা পদে পদন্নোতি লাভ করেন। ২০১৭ সালে পরিচালক গবেষণা (চলতি দায়িত্ব) পদে যোগদান করে মৃত্যুর আগ পর্যন্ত এ পদে কর্মরত ছিলেন। দেশ-বিদেশের বিভিন্ন জার্নালে তার ২৬টির বেশি গবেষণা প্রবন্ধ প্রকাশিত হয়েছে। ব্রি ধান ৪৯, ব্রি ধান ৫০, ব্রি ধান ৫৬, ব্রি ধান ৫৭, ব্রি ধান ৫৮, ব্রি ধান ৬৩, ব্রি ধান ৬৬, ব্রি ধান ৭১, ব্রি ধান ৮০ ও ব্রি ধান ৮১ সহ তিনি প্রায় ১৫ টি নতুন ধানের জাত উদ্ভাবন করেছেন।

পুরস্কার ও সম্মাননা
-------------------

বাংলাদেশের ধানের উন্নয়নে বৈজ্ঞানিক গবেষণা আর নেতৃত্বের অসামান্য অবদানের স্বীকৃতি হিসেবে তমাল লতা আন্তর্জাতিক ধান গবেষণা ইনস্টিটিউটের সেনাধিরা পুরস্কার লাভ করেছেন। ধান গবেষণায় কৃতিত্বপূর্ণ অবদানের জন্য ড. তমাল লতা আদিত্য PBGSB Young Scientist Award 2013-14, Professional Excellence Award 2014, Rotary Club, Dhaka, Best Scientist BRRI Award 2014, STRASA Award 2018 Ges International Senadhira Rice Research Award 2018 অর্জন করেন। তার নেতৃত্বে ব্রির উদ্ভিদ প্রজনন বিভাগ ২০১৭ সালে বঙ্গবন্ধু জাতীয় কৃষি পুরস্কার অর্জন করে।

মৃত্যু
------

তিনি ২০২০ সালের ৩০শে সেপ্টেম্বর হৃদরোগে আক্রান্ত হয়ে মৃত্যুবরণ করেন। মৃত্যুর সময় তার বয়স হয়েছল ৫৩ বছর।

তথ্যসূত্র
---------

1. 1 2 3  "চলে গেলেন ধানকন্যা খ্যাত বিজ্ঞানী ড. তমাল লতা আদিত্য | জাতীয়"। *ittefaq*। সংগ্রহের তারিখ ২০২০-১০-০২।
2. 1 2  প্রতিবেদক, নিজস্ব। "এই বিজ্ঞানী মাঠেই থাকেন"। *Prothomalo*। ২০২০-১০-০৭ তারিখে মূল থেকে আর্কাইভ করা। সংগ্রহের তারিখ ২০২০-১০-০২।
3. ↑  "ব্রি'র পরিচালক হলেন তমাল লতা আদিত্য | banglatribune.com"। *Bangla Tribune*। ২০২০-১০-০৭ তারিখে মূল থেকে আর্কাইভ করা। সংগ্রহের তারিখ ২০২০-১০-০২।
4. ↑  "বাংলাদেশ ধান গবেষণা ইনস্টিটিউট" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০২০-১০-০২। [*স্থায়ীভাবে অকার্যকর সংযোগ*]
5. ↑  প্রতিনিধি, গাজীপুর; ডটকম, বিডিনিউজ টোয়েন্টিফোর। "ব্রির ধান গবেষক বিজ্ঞানী তমাল লতার মৃত্যু"। *bangla.bdnews24.com*। ২০২০-১০-০৪ তারিখে মূল থেকে আর্কাইভ করা। সংগ্রহের তারিখ ২০২০-১০-০২।
6. ↑  "দৈনিক সংগ্রাম"। *www.dailysangram.com*। ২০২০-০৮-০৬ তারিখে মূল থেকে আর্কাইভ করা। সংগ্রহের তারিখ ২০২০-১০-০২।
**মালিকুল আদিল সাইফুদ্দিন আবু বকর ইবনে নাসিরুদ্দীন মুহাম্মদ** (আরবি: سيف الدين الملك العادل أبو بكر بن ناصر الدين محمد) (আনু. ১২২১ - ৯ ফেব্রুয়ারি ১২৪৮) ১২৩৮ থেকে ১২৪০ সাল পর্যন্ত মিশরের আইয়ুবীয় রাজবংশের সুলতান ছিলেন। তিনি **আদিল দ্বিতীয়** হিসাবে বেশি পরিচিত।

তার বাবা কামিল ছিলেন সালাউদ্দিনের ভ্রাতুষ্পুত্র। যিনি ১২৩৮ সালে মারা যান, দ্বিতীয় আদিল কিছুটা অপ্রস্তুত হয়ে তাঁর পদাঙ্ক অনুসরণ করেছিলেন। দেশ যখন অরাজকতায় ছেয়ে গেলে তার নির্বাসিত সৎভাই সালিহ আইয়ুব সুযোগবুঝে তাকে পদচ্যুত করেন। আদিল পদচ্যুতির আট বছর পরে কারাগারে মারা যান।

ইতিহাস
------

আদিলের সময় আইয়ুবীদের মধ্যে সহিংস শক্তির লড়াই ছড়িয়ে পড়ে। তিনি সিরিয়ায় তার আত্মীয়দের বিরুদ্ধে নিজেকে জোর দিতে পারছিলেন না। গৃহযুদ্ধের মাধ্যমে আইয়ুবীদের দুর্বল করার বিষয়টি মঙ্গোলরা উত্তর ইরাক জয় করতে ব্যবহার করেছিল। এছাড়াও ১২৩৯ সালে জেরুজালেমের রাজ্যে জাফার শান্তিচুক্তি সমাপ্তির ঠিক পরেই, চ্যাম্পেনের থিওবাল্ড চতুর্থ (ব্যারনদের ক্রুসেড) এর অধীনে একটি ক্রুসেড সেনাবাহিনী এসেছিল। যারা এস্কালন দখল করে এবং তবে শেষপর্যন্ত ধরে রাখতে পারেনি। শেষ পর্যন্ত আদিল তার সৎভাই সালিহ আইয়ুবের কাছে অভ্যন্তরীণ ইসলামী শক্তির লড়াইয়ে পরাজিত হয়েছিল। রুনসিম্যানের মতে, দ্বিতীয় আদিল তার প্রিয়তম এক কৃষ্ণাঙ্গ ব্যক্তির হাতে সরকারকে দায়িত্ব অর্পণ করে তাঁর মন্ত্রীদের বিরক্ত করেছিলেন। ১২৪০ সালের মে মাসের শেষ দিকে বা জুনের শুরুর দিকে তাকে ষড়যন্ত্রের দ্বারা পদচ্যুত করার পরে, সালিহ আইয়ুব মিশরের সিংহাসন গ্রহণ করেছিলেন।

আদিল দ্বিতীয় ১২৪৮ সালে মারা যাওয়ার আগ পর্যন্ত বন্দী অবস্থায় ছিলেন। আবুল ফিদার মতে , তিনি মুগিস ফাতেহুদ্দিন উমর নামে এক নাবালিক পুত্র রেখে গেছেন।

আরো দেখুন
---------

* মিশরের শাসকদের তালিকা

তথ্যসূত্র
---------

1. ↑  *First Encyclopaedia of Islam: 1913-1936* (ইংরেজি ভাষায়)। BRILL। ১৯৯৩। আইএসবিএন 978-90-04-09796-4।
2. ↑  "al\_adil\_2\_sultan\_von\_aegypten"। *www.manfred-hiebl.de*। সংগ্রহের তারিখ ২০২০-০৫-২২।

| * দে
* স
আইয়ুবীয় রাজবংশের শাসকগণ |
| --- |
| মিশরের সুলতান (১১৭১–১২৫০) | 
* সালাহউদ্দিন
* আজিজ উসমান
* মানসুর নাসিরুদ্দীন মুহাম্মাদ
* প্রথম আদিল
* প্রথম কামিল
* দ্বিতীয় আদিল
* সালিহ আইয়ুব
* মুয়াযযাম তুরানশাহ
* আশরাফ মুসা

 |
| দামেস্কের আমির (১১৭৪–১২৬০) | 
* সালাহুদ্দিন
* আফযাল
* প্রথম আদিল
* মুয়াযযাম
* নাসির দাউদ
* আশরাফ
* সালিহ ইসমাইল
* সালিহ আইয়ুব
* নাসির ইউসুফ

 |
| হিমসের আমির (১১৭৫-১২৬২) | 
* আসাদউদ্দিন শিরকুহ
* মুহাম্মদ ইবনে শিরকুহ
* মুজাহিদ
* মানসুর ইবরাহিম
* আশরাফ মুসা

 |
| হামার আমির (১১৭৫–১৩৪১) | 
* মুযাফফর উমর
* মনসুর মুহাম্মদ
* নাসির খিলজি আরসালান
* মুযাফফর মাহমুদ
* দ্বিতীয় মানসুর মুহাম্মদ
* দ্বিতীয় মুযাফফর মাহমুদ
* মুয়াদ আবুল ফিদা
* আফযাল মুহাম্মদ

 |
| আলেপ্পোর আমির (১১৭৭–১২৬০) | 
* যাহির গাজী
* আজিজ মুহাম্মদ
* দায়ফা খাতুন (অভিভাবক)
* নাসির ইউসুফ

 |
| বালবিকের আমির (১১৮৩–১২৬০) | 
* তুরান শাহ
* ফররুখ শাহ
* বাহরাম শাহ
* আশরাফ
* সালিহ ইসমাইল
* সালিহ আইয়ুব
* নাসির ইউসুফ

 |
| মেসোপটেমিয়ার আমির (১১৮০–১২৬০) | 
* আউহাদ আইয়ুব
* আশরাফ
* মুযাফফর গাজি
* কামিল মুহাম্মদ

 |
| আরবের আমির (১১৭৩–১২২৮) | 
* তুরানশাহ
* তুগতেকিন ইবনে আইয়ুব
* মুইয ইসমাইল
* নাসির আইয়ুব
* মুযাফফর সুলায়মান
* মাসুদ ইউসুফ

 |
**সানকি** হচ্ছে বাংলাদেশ ও ভারতে তৈরি এক ধরনের মৃৎপাত্র যা এই অঞ্চলের মৃৎশল্পের সর্বপ্রাচীন ও উল্লেখযোগ্য উপাদানগুলোর মধ্যে অন্যতম। অঞ্চলভেদে এটি সানক বা শানকি নামেও পরিচিত। চৈত্র সংক্রান্তি ও পহেলা বৈশাখ (বাংলা নববর্ষ) পালনে মাটির সানকিতে পান্তা-ইলিশ পরিবেশন বেশ পুরনো একটি বাঙালি প্রথা। পূর্বে বাংলাদেশ, চীনসহ বিভিন্ন দেশে মাটির সানকির বহুল ব্যবহার ছিল। গ্রামীণ জনপদে খাবারের থালা হিসেবে এবং রান্না শেষে গরম খাবার রাখার কাজে এটি ব্যবহার করা হত।

গঠন ও বৈশিষ্ট্য
---------------

মাটি পুড়িয়ে তৈরি করায় এটি সাধারণত লালচে রঙের হয়। সানকি তৈরিতে বেলে ও কালো এঁটেল মাটি ব্যবহার করা হয় যাতে বেলে ও এঁটেল মাটির অনুপাত থাকে ১:২।

তথ্যসূত্র
---------

1. 1 2 3  "সানকি | কালের কণ্ঠ"। *Kalerkantho*। সংগ্রহের তারিখ ২০২১-০৭-২১।
2. ↑  "মাটির বাসন-কোসন"। *SAMAKAL* (ইংরেজি ভাষায়)। সংগ্রহের তারিখ ২০২১-০৭-২১।
3. ↑  "এখনও টানে ঐতিহ্যবাহী মাটির সানকি!"। *banglanews24.com*। সংগ্রহের তারিখ ২০২১-০৭-২১।
4. ↑  প্রতিবেদক, নিজস্ব। "মাটির টানে..."। *Prothomalo*। ২০২১-০৭-২১ তারিখে মূল থেকে আর্কাইভ করা। সংগ্রহের তারিখ ২০২১-০৭-২১।
5. ↑  "সানকি | কালের কণ্ঠ"। *Kalerkantho*। সংগ্রহের তারিখ ২০২১-০৭-২১।
**জারবেরা** (ইংরেজি: Gerbera) (/ˈdʒɜːrbərə/ or /ˈɡɜːrbərə/) L. বা **ঝাড়বালা** হচ্ছে এস্টারেসি (ডেইজি পরিবারের) একটি গণের উদ্ভিদের নাম। জার্মান পরিবেশবিদ ট্রাগোট জরবার প্রথম এই ফুলের গণটির অস্তিত্ব আবিষ্কার করেন বলে তার নামানুসারেই ফুলটির এরকম নামকরণ হয়েছে | (১৭১০-১৭৪৩) যিনি রাশিয়া ভ্রমণ করেন এবং কার্ল লিনিয়াসের বন্ধু ছিলেন।

এই মূহুর্তে সারাবিশ্বের ফুলের বাজারে চাহিদার তুঙ্গে যে ফুলগুলো রয়েছে তারমধ্যে জারবেরা অন্যতম। এজন্যই দিন দিন বাংলাদেশ সহ সারা বিশ্বেই জারবেরা চাষ বৃদ্ধি পাচ্ছে। জারবেরা ফুলের পূর্ণ বিকাশের জন্য পর্যাপ্ত পরিমাণ সূর্যের আলোর প্রয়োজন হয়।

জারবেরা

বিবরণ
-----

জারবেরা বহুবর্ষজীবী বীরুৎশ্রেণির একটি উদ্ভিদ। মাটি, স্থান, খাদ্য ও পরিচর্যা ভেদে এর উচ্চতা প্রায় ৩০-৫০ সে.মি.পর্যন্ত হতে পারে। এই গাছ দেখতে গুচ্ছাকার বা ঝোপপূর্ণ হয়ে থাকে। এর প্রত্যেকটি কাণ্ডের অগ্রভাগে ফুল ফোটে। ফুল লাল, হলুদ, সাদা কমলা ও গোলাপি রঙের হয়ে থাকে। সাধারণত সারা বছরই অল্প পরিমাণ ফুল ফুটলেও এপ্রিল-মে মাসে বেশি ফুল ফোটে।

জারবেরা সব ধরনের জলবায়ুতেই কমবেশি জন্মায়। তবে উজ্জ্বল সূর্যের আলো যুক্ত স্থানে লাগালে জারবেরা গাছ খুব ভালো হয় ও এর ফুলও উন্নতমানের হয়। বাংলাদেশে শীতকালে ও শীতের শেষের দিকে এর চাষাবাদ বেশি হতে দেখা যায়। যে কোন উৎসবে নারীদের খোপায় জারবেরা গুঁজে দিয়ে নিজের সাজ ও সৌন্দর্য বাড়িয়ে নিতে ব্যাপক ভাবে দেখা যায়। জারবেরা ৪০টির বেশি প্রজাতি রয়েছে।

বংশবিস্তারের জন্য জারবেরা গাছের মুল,শিকড় ও মূলসহ কাণ্ড আলাদা করে গাছের সংখ্যা বাড়ানো যায়। আবার এর বীজ রোপণ করেও বংশবিস্তার ঘটানো যায়।

চিত্রশালা
---------

* কমলা রঙের জারবেরাকমলা রঙের জারবেরা
* একই ফুলে জারবেরার সাদা ও গোলাপী পাপড়িএকই ফুলে জারবেরার সাদা ও গোলাপী পাপড়ি
* জারবেরার বৃত্যংশজারবেরার বৃত্যংশ

তথ্যসূত্র
---------

1. 1 2  Flann, C (ed) 2009+ Global Compositae Checklist [*স্থায়ীভাবে অকার্যকর সংযোগ*]
2. ↑  Tropicos search for *Gerbera*
3. ↑  Gerbera.org
4. ↑  *Sunset Western Garden Book,* 1995:606–607
**সিওক্সি কিউ**, একজন মার্কিন সাংবাদিক, পর্নোগ্রাফিক অভিনেত্রী, এবং যৌন কর্মীদের অধিকার কর্মী, যিনি নিজেকে চিহ্নিত করেন নারীবাদী এবং যৌন কর্মী হিসাবে। তিনি একজন পডকাস্টার, গায়ক/গীতিকার এবং নাট্যকারের পাশাপাশি সান ফ্রান্সিসকোতে এসএফ উইকলি-এর বহুল পঠিত কলাম লেখক।

ব্যক্তিগত
---------

সিওক্সি কিউ থাকেন সান ফ্রান্সিসকোতে এবং বিয়ে করেছেন সহকর্মী পডকাস্টার এবং সাংবাদিক জেসি জেমসকে। তাদের একটি বহুমুখী সম্পর্ক রয়েছে।

কর্মজীবন
--------

২০১০ সালে অপেশাদার সাইট ডেয়ার রিং-এ উপস্থিত হওয়ার পরে এবং সেলইয়োরসেক্সটেপ ভিডিও (অ্যাশলে এবং ডাকোটা) এর অবদানকারী হওয়ার পরে, সিওক্সি কিউ তার খুচরা কাজ ছেড়ে দেন এবং সান ফ্রান্সিসকোর নর্থ বিচে একটি ইউনিয়ন পিপ শো দ্য লাস্টি লেডি থিয়েটারে নাচ শুরু করেন। এর কিছুদিন পরে, তিনি ইনার রিচমন্ডে থাকার সময় একজন যৌনকর্মী হিসাবে তার কর্মজীবন শুরু করেন, ব্যবসা পরিচালনার জন্য পূর্ব উপসাগরের একটি অ্যাপার্টমেন্টে থাকতে শুরু করেন।

প্রাথমিকভাবে ইন্টারনেট ব্যবহার করে বিপণন সরঞ্জাম হিসাবে, সিউক্সসি বলেছেন যে পডকাস্টগুলি "আমি কীভাবে ব্যবসা করি তা সত্যিই রূপান্তরিত করেছে"। 

২০১৪ সালে, তিনি এসএফ সাপ্তাহিকের জন্য একটি নিয়মিত কলাম লিখতে শুরু করেন যেখানে তিনি পর্নোগ্রাফি, নারীবাদ, যৌনতা এবং যৌন কাজের শিল্পের বিষয়গুলি নিয়ে আলোচনা করেন।

২০১৫ এভিএন অ্যাওয়ার্ডে তিনি যৌথভাবে সেরা অল-গার্ল গ্রুপ সেক্স দৃশ্যের জন্য মনোনীত হন।

তথ্যসূত্র
---------

1. ↑  Levine, Katie (২০১৪-০৩-২৬)। "Sex Nerd Sandra #136: Sex Work with Siouxsie Q plus Matt Kirshen"। *The Nerdist*। সংগ্রহের তারিখ ২৬ জুন ২০১৪।
2. ↑  "SF Fringe Festival to Offer Sex-Worker Siouxsie Q's FISH-GIRL"। *Broadway World*। সংগ্রহের তারিখ ২৬ জুন ২০১৪।
3. ↑  Carroll, Rory (২০১৪-০৬-২২)। "Sex and Silicon Valley: the veritable arms race of the dating app industry"। *The Guardian*। সংগ্রহের তারিখ ২৯ জুন ২০১৪।
4. ↑  "2016 AVN Awards"। *AVN*। ২৫ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।

বহিঃসংযোগ
---------

* সিওক্সি কিউ at the Internet Adult Film Database উইকিউপাত্তে এটি সম্পাদনা করুন
* অ্যাডাল্ট ফিল্ম ডাটাবেজে সিওক্সি কিউ উইকিউপাত্তে এটি সম্পাদনা করুন (ইংরেজি)
* এসএফ সাপ্তাহিকে Siouxsie Q  ওয়েব্যাক মেশিনে আর্কাইভকৃত ১৭ জুলাই ২০১৪ তারিখে
* "৪ পর্ণ স্টার কীভাবে তারা প্রেমে পড়েছেন সে সম্পর্কে কথা বলেন"
কিলোগ্রাম (**সংক্ষেপে কি.গ্রা.**) মেট্রিক পদ্ধতিতে ভর পরিমাপের একক। এটি আনুষ্ঠানিকভাবে আন্তর্জাতিক একক পদ্ধতির ভর পরিমাপের মান একক হিসাবে গৃহীত হয়েছে যার এককের প্রতীক kg। এটি বিশ্বজুড়ে বিজ্ঞান, প্রকৌশল ও বাণিজ্যে বহুল ব্যবহৃত ভরের একক ।

  

আদিতে, ১৭৯৫ সালে, একক কিলোগ্রামকে এক লিটার বিশুদ্ধ পানির ভর দ্বারা সংজ্ঞায়িত করা হয়েছিল। এটি কিলোগ্রামের সরল সংজ্ঞা হলেও ব্যাবহারিক ক্ষেত্রে প্রয়োগ অসুবিধাজনক। কিলোগ্রাম এককের সর্বশেষ সংজ্ঞাতেও এর নির্ভুলতা ৩০ পিপিএম। ১৭৯৯ সালে প্লাটিনামের **কিলোগ্রাম দেস আর্কাইভের'** ভর দ্বারা ভরের প্রমিত সংজ্ঞা প্রতিস্থাপন করা হয়। ১৮৮৯ সালে প্লাটিনাম-ইরিডিয়ামের তৈরি একটি সিলিন্ডারকে কিলোগ্রামের আন্তর্জাতিক মূলনমুনা হিসাবে গ্রহণপূর্বক মেট্রিক পদ্ধিতির ভরের প্রমিত সংজ্ঞা নির্ধারিত হয় এবং তা ২০১৯ সাল পর্যন্ত অপরিবর্তিত ছিলো। কিলোগ্রামই হলো আন্তর্জাতিক একক পদ্ধতির সর্বশেষ একক যার সংজ্ঞা ভৌতবস্তুর বৈশিষ্ট্যের নিরিখে নির্ধারিত হলো।

কিলোগ্রাম এখন সেকেন্ড এবং মিটারের নিরিখে সংজ্ঞায়িত হয়েছে, প্রকৃতির নির্দিষ্ট মৌলিক ধ্রুবকের উপর ভিত্তি করে।  ফলে এখন যথাযথভাবে সজ্জিত যে কোন পরিমাপবিজ্ঞান পরীক্ষাগার তাদের ভর মাপনযন্ত্রের ক্রমাঙ্ক নিজেরাই সংশোধন করতে, যেমন ঠিক এক কিলোগ্রাম ভর নির্ধারণের জন্য কিবল নিক্তিকে প্রাথমিক মানযন্ত্ররূপে ব্যবহার করতে পারবে। যদিও কিলোগ্রামের আন্তর্জাতিক মূলনমুনা এবং অন্যান্য মূলনমুনাসমুহ দ্বিতীয় মান ভর হিসাবে ব্যবহার্যে রাখা হয়েছে।

সংজ্ঞা
------

তিনটি মৌলিক **ভৌত ধ্রুবকের নিরিখে কিলোগ্রামকে** সংজ্ঞায়িত করা হয়েছে: আলোর গতি c, একটি নির্দিষ্ট পারমাণবিক রুপান্তর কম্পাঙ্ক Δ*ν*Cs, and প্ল্যাঙ্কের ধ্রুবক h. বিধিবৎ সংজ্ঞায়নটি নিম্নরূপ:

কিলোগ্রাম, যার প্রতীক kg, আন্তর্জাতিক একক পদ্ধতির ভরের একক। প্লাঙ্কের ধ্রুবক h এর সাংখ্যিক মান ৬.৬২৬০৭০১৫×১০−৩৪ গ্রহণ করে কিলোগ্রাম সংজ্ঞায়িত, যখন J⋅s এককে প্রকাশ করা হয়, যা kg⋅m2⋅s−1 সমতুল্য, যেখানে মিটার এবং সেকেন্ড c এবং Δ*ν*Cs নিরিখে সংজ্ঞায়িত।

একক
---

এর ক্ষুদ্রতম এককগুলো হলো: হেক্টোগ্রাম, ডেকাগ্রাম, গ্রাম, ডেসিগ্রাম, সেন্টিগ্রাম, মিলিগ্রাম।
১কিলো গ্রাম = ১০০০ গ্রাম=১০০ ডেকা গ্রাম=১০ হেক্টাগ্রাম
১গ্রাম = ১০০০ মিলিগ্রাম=১০০ সেন্টি গ্রাম=১০ ডেসিগ্রাম

১ কেজি = ২.২০৪৬২২৬২১৮৪৯ পাউন্ড = ৩৫.২৭৩৯৬১৯৪৯৫৮ আউন্স।

টীকা
----

তথ্যসূত্র
---------

1. ↑
2. ↑  Resnick, Brian (মে ২০, ২০১৯)। "The new kilogram just debuted. It's a massive achievement."। vox.com। সংগ্রহের তারিখ মে ২৩, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The Latest: Landmark Change to Kilogram Approved"। *AP News*। Associated Press। ১৬ নভেম্বর ২০১৮। সংগ্রহের তারিখ ৪ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *Draft Resolution A "On the revision of the International System of units (SI)" to be submitted to the CGPM at its 26th meeting (2018)* (পিডিএফ), ২৯ এপ্রিল ২০১৮ তারিখে মূল (পিডিএফ) থেকে আর্কাইভ করা, সংগ্রহের তারিখ ১৬ আগস্ট ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑

1. The avoirdupois pound is part of both United States customary system of units and the Imperial system of units. It is defined as exactly ০.৪৫৩৫৯২৩৭kilograms.
**রবার্ট পিওর ক্যাবেজ** (২৮ নভেম্বর ১৯৪৮ - ২৪ ফেব্রুয়ারি ২০২০) ছিলেন একজন মার্কিন মনোরোগ বিশেষজ্ঞ, পণ্ডিত এবং লেখক, এলজিবিটি মানসিক স্বাস্থ্যের উপর তার বিস্তৃত প্রকাশনার জন্য পরিচিত, যার মধ্যে এই ক্ষেত্রের প্রথম দিকের এবং প্রভাবশালী পাঠ্যপুস্তকগুলির একটি সম্পাদনাও তিনি করেছেন। তিনি অ্যাসোসিয়েশন অফ গে অ্যান্ড লেসবিয়ান সাইকিয়াট্রিস্ট (এজিএলপি)  এবং গে অ্যান্ড লেসবিয়ান মেডিকেল অ্যাসোসিয়েশনের সভাপতি হিসেবে দায়িত্ব পালন করেছেন।

জীবনের প্রথমার্ধ
----------------

ক্যাবেজ শিকাগো, ইলিনয়ে বড় হয়েছেন। তিনি ১৯৭০ সালে বিএস করে নটরডেম বিশ্ববিদ্যালয়ে যোগদান করেন এবং তারপর হার্ভার্ড মেডিকেল স্কুল থেকে ম্যাট্রিকুলেশন করেন। তিনি ১৯৯১ সালে সান ফ্রান্সিসকোতে চলে আসেন এবং পরবর্তী তিন দশক ধরে বে এরিয়াতে বসবাস ও কাজ করেন। ১৯৮০ এবং ১৯৯০-এর দশকে, তিনি এলজিবিটি লোকেদের মানসিক স্বাস্থ্য এবং এইচআইভি/এইডস সম্পর্কিত মানসিক স্বাস্থ্যের বিষয়ে কাজ করেছেন, শিক্ষা দিয়েছেন এবং লিখেছেন।

তথ্যসূত্র
---------

1. ↑  Caucus of Gay. Lesbian, and Bisexual Members of the American Psychiatric Association, Newsletter 10(1) Summer 1984. accessed 28 Feb 2020
2. ↑  Eric Yarbrough (2012) A Conversation with Robert Cabaj, MD, Journal of Gay & Lesbian Mental Health, 16:3, 279-288, DOI: 10.1080/19359705.2012.661681
3. ↑  Eric Yarbrough MD (2012) A Conversation with Robert Cabaj, MD, Journal of Gay & Lesbian Mental Health, 16:3, 279-288, DOI: 10.1080/19359705.2012.661681

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* পোল্যান্ড

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
**সুলতানুল কবির চৌধুরী** (আনু. ১৯৪৬ – ৩০ জুন ২০১৪) বাংলাদেশের চট্টগ্রাম জেলার একজন মুক্তিযোদ্ধা, আইনজীবী ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।

জীবনী
-----

সুলতানুল কবির চৌধুরী ১৯৬৯ সালে চট্টগ্রাম সিটি কলেজ ছাত্র সংসদের সাধারণ সম্পাদক হিসেবে নির্বাচিত হয়েছিলেন। তিনি ঊনসত্তরের গণঅভ্যুত্থানে অংশগ্রহণ করেছেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেন।

সুলতানুল কবির চৌধুরী ১৯৭২ সালে যুবলীগের চট্টগ্রাম শাখার সাধারণ সম্পাদক হিসেবে নিযুক্ত হন। তিনি শেখ মুজিবুর রহমানের হত্যাকাণ্ড সংঘটিত হবার পর তাকে গ্রেফতার করা হয়েছিল। ছয় মাস জেল খাটার পর তিনি মুক্তি পান।

সুলতানুল কবির চৌধুরী ১৯৯১ সালে চট্টগ্রাম-১৫ আসন থেকে সাংসদ হিসেবে নির্বাচিত হয়েছিলেন। ১৯৯৯ সালে তিনি যুবলীগের সাধারণ সম্পাদক হিসেবে দায়িত্ব পালন করেন। তিনি বাংলাদেশ আওয়ামী লীগের চট্টগ্রাম জেলা শাখার সিনিয়র সহসভাপতি হিসেবেও দায়িত্ব পালন করেছেন। 

সুলতানুল কবির চৌধুরী ২০১৪ সালের ৩০ জুন ৬৮ বছর বয়সে হৃদরোগে আক্রান্ত হয়ে মৃত্যুবরণ করেন।

তথ্যসূত্র
---------

1. ↑  "আওয়ামী লীগের টেনশন জাপা : কোন্দলে বিএনপি"। *আলোকিত বাংলাদেশ*। ৭ জুন ২০১৮। সংগ্রহের তারিখ ১৩ জানুয়ারি ২০২০।
2. 1 2  "শোকে স্তব্ধ বাঁশখালী"। *কালের কণ্ঠ*। ১ জুলাই ২০১৪। সংগ্রহের তারিখ ১৩ জানুয়ারি ২০২০।
3. ↑  "List of 5th Parliament Members"। *জাতীয় সংসদ*। ১৯ জুলাই ২০২৩ তারিখে মূল (PDF) থেকে আর্কাইভ করা। সংগ্রহের তারিখ ৯ এপ্রিল ২০১৮।
4. ↑  "সাবেক সংসদ সদস্য সুলতানুল কবির আর নেই"। *বাংলানিউজ২৪.কম*। ৩০ জুন ২০১৪। ১৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২০।
5. ↑  "সাবেক সংসদ সদস্য সুলতানুল কবিরের ইন্তেকাল"। *সমকাল*। ১ জুলাই ২০১৪। ১৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২০।
**মালদ্বীপের প্রধানমন্ত্রী** ছিলেন মালদ্বীপ সালতানাত এবং মালদ্বীপ প্রজাতন্ত্রের একটি সরকারি পদ।

মালদ্বীপের প্রধানমন্ত্রী
------------------------

 প্রধানমন্ত্রীর মানদণ্ড
ইব্রাহিম দোশিমেনা কিলেগেফান ১৮৮৩ থেকে ১৯২৫ সালের মধ্যে তিনবার প্রধানমন্ত্রী হিসেবে দায়িত্ব পালন করেন। আবদুল মজিদ দিদি ১৯২৬ থেকে ১৯৩২ সাল পর্যন্ত প্রধানমন্ত্রী ছিলেন। মুহাম্মদ ফরিদ দিদি ১৯৩২ থেকে ১৯৪৪ সাল পর্যন্ত প্রধানমন্ত্রী হিসেবে দায়িত্ব পালন করেন। মোহাম্মদ আমিন দিদি ১৯৪৫ থেকে ১৯৫২ সাল পর্যন্ত প্রধানমন্ত্রী হিসেবে দায়িত্ব পালন করেন 

সালতানাত পুনরুদ্ধারের পর ইব্রাহিম আলী দিদি মার্চ ১৯৫৪ থেকে ১৯৫৭ পর্যন্ত প্রধানমন্ত্রী হিসেবে দায়িত্ব পালন করেন  এবং ইব্রাহিম নাসির ডিসেম্বর ১৯৫৭ থেকে নভেম্বর ১৯৬৮ পর্যন্ত প্রধানমন্ত্রী হিসেবে দায়িত্ব পালন করেন। 

প্রজাতন্ত্রের সময় প্রধানমন্ত্রী হয়েছেন মাত্র একজন। আহমেদ জাকি ১৯৭২ সালের আগস্ট থেকে ১৯৭৫ সালের মার্চ পর্যন্ত প্রধানমন্ত্রী হিসেবে দায়িত্ব পালন করেন।  নাসির জাকিকে বরখাস্ত করার পর মালদ্বীপে আর কোনো প্রধানমন্ত্রী নেই এবং পদটি বিলুপ্ত করা হয়েছে।

তথ্যসূত্র
---------

1. ↑  "Home Page - the President's Office"।
2. ↑  Lentz, Harris M. (৪ ফেব্রুয়ারি ২০১৪)। *Heads of States and Governments Since 1945*। Routledge। আইএসবিএন 9781134264902 – Google Books-এর মাধ্যমে।
3. ↑  Bowman, John (২২ জানুয়ারি ২০০৫)। *Columbia Chronologies of Asian History and Culture*। Columbia University Press। আইএসবিএন 9780231500043 – Google Books-এর মাধ্যমে।
4. ↑  Lentz, Harris M. (৪ ফেব্রুয়ারি ২০১৪)। *Heads of States and Governments Since 1945*। Routledge। আইএসবিএন 9781134264971 – Google Books-এর মাধ্যমে।
স্তন নির্যাতনের উদ্দেশ্যে স্তন বন্ধন
**স্তন নির্যাতন**, **স্তনবৃন্ত** **নির্যাতন**, **স্তনবৃন্ত অত্যাচার** বা **চামড়ার নির্যাতন** একটি বিডিএসএম যৌন ক্রিয়াকলাপ  এতে স্তনে ব্যথা দেওয়া হয় বা স্তন সংকুচিত করা হয়।

স্তনবৃন্তগুলি স্তনের অংশ যা সাধারণত এই ধরনের ক্রিয়াকলাপের জন্য ব্যবহৃত হয়। সাধারণত স্তনবৃন্ত ক্ল্যাম্প ব্যবহার করে ব্যথা প্রয়োগ করা হয়। এই ক্ল্যাম্প এক প্রকার যৌন খেলনা যা তাদের স্তনবৃন্তগুলি খাড়া রেখে চাপ প্রয়োগ করে রক্ত প্রবাহকে সীমাবদ্ধ করতে খাড়া স্তনের সাথে সংযুক্ত করতে হয়। ক্ল্যাম্পগুলি সরিয়ে ফেললে আরও ব্যথা হয় স্বাভাবিক রক্ত প্রবাহ ফিরে আসলে। স্তনবৃন্ত যে কোনও লিঙ্গের ব্যক্তির অন্তর্ভুক্ত হতে পারে।

মোম খেলা, ইরোটিক চপেটাঘাত, স্তনবৃন্ত থেকে কোন বখাটে ছেলে এনে স্তন্য পান করানো, পিষণ, ঘুসি মারা বা চাবুক মারার মতো বেদনাদায়ক ক্রিয়াকলাপগুলি স্তন/স্তনবৃন্তে প্রয়োগ করা হতে পারে।

এ জাতীয় ক্রিয়াকলাপের গ্রহীতা সরাসরি শারীরিক মজা পেতে পারে মর্ষকামের মাধ্যমে বা মানসিক আনন্দ পেতে পারে ইরোটিক অবমাননার মাধ্যমে, অথবা কর্তৃত্বপূর্ণ প্রভাবশালী হয়ে মজা পাবার এ খেলায় মজা পাচ্ছে এমন ভাবতে থাকে।

মনে রাখবেন যে, এই ধরনের অনেকগুলি অভ্যাস যেমন, যোনি নির্যাতন এবং শিশ্ন ও অন্ডকোষ নির্যাতনে স্বাস্থ্যের ঝুঁকি থাকে। আঘাত বা রক্ত প্রবাহ হ্রাস রোধ করার জন্য পর্যাপ্ত সতর্কতা প্রয়োজন।

নিরাপত্তা
---------

স্তনগুলি ক্ষতি থেকে রক্ষা করতে স্তনের নির্যাতন অবশ্যই নির্দিষ্ট সীমাবদ্ধতার মধ্যে চালানো উচিত। উদাহরণস্বরূপ, দীর্ঘ সময় ধরে স্তন বেঁধে রাখলে বাঁধা স্তনগুলিতে রক্ত সঞ্চালনের হ্রাস ঘটতে পারে যা সমস্যা হতে পারে।

আরও দেখুন
---------

* স্তন প্রতিমা
* যোনি নির্যাতন

তথ্যসূত্র
---------

1. ↑  Murray, Thomas; Murrell, Thomas। *The Language of Sadomasochism: A Glossary and Linguistic Analysis*। আইএসবিএন 9780313264818।
2. ↑  Arndt, William B। *Gender Disorders and the Paraphilias*। আইএসবিএন 9780823621507।

বহিঃসংযোগ
---------

* স্তনবৃন্তে ক্ল্যাপস স্থাপন  উইকিমিডিয়া কমন্সে স্তন নির্যাতন সম্পর্কিত মিডিয়া দেখুন।

* স্তনের বন্ধন  উইকিমিডিয়া কমন্সে স্তন নির্যাতন সম্পর্কিত মিডিয়া দেখুন।
**সৌদি আরবের ক্যাথলিক চার্চ হলো** আনুষ্ঠানিকভাবে ধর্ম পালনের জন্য নিষিদ্ধ। যদিও ক্যাথলিকদের অস্থায়ী কাজের জন্য দেশে প্রবেশের অনুমতি দেওয়া হয়। সৌদি আরবে একটি বৃহৎ প্রবাসী ফিলিপিনো সম্প্রদায় রয়েছে, যাদের অনেকেই ক্যাথলিক বলে মনে করা হয়। সৌদি আরবে কোনো ডিওসিস নেই। যা উত্তর আরবের অ্যাপোস্টলিক ভিকারিয়েটের এখতিয়ারের অধীনে আসে।

অবস্থা
------

ক্যাথলিকদের সংখ্যা প্রায় ১.৩ মিলিয়ন। যা সৌদি জনসংখ্যার প্রায় ৭%। দেশটিতে একটি উল্লেখযোগ্য ক্যাথলিক সম্প্রদায় রয়েছে, যা একচেটিয়াভাবে অভিবাসী কর্মীদের দ্বারা গঠিত। প্রধানত ফিলিপিনো ক্যাথলিক (প্রায় ১ মিলিয়ন, ২০১০ সালের অনুমান অনুসারে ৮৫% ক্যাথলিক) এবং ভারতীয় ক্যাথলিক, যাদের সংখ্যা সঠিকভাবে জানা যায়নি। সৌদি আরবে কোন স্থানিক অধিক্ষেত্র রয়েছে ক্যাথলিক চার্চ : দেশ সীমানার মধ্যে অন্তর্ভুক্ত করা হয় উত্তর আরবের অ্যাপোস্টিলিক ভিকারিয়েট ভিত্তিক আওয়ালী, বাহরাইন।

হলি সি ও সৌদি আরবের মধ্যে সম্পর্ক
---------------------------------

সৌদি আরব এবং হলি সি এর মধ্যে কূটনৈতিক সম্পর্ক নেই। স্থানীয় খ্রিস্টানদের পোন্টিফিক্যাল প্রতিনিধি হলেন আরব উপদ্বীপের প্রেরিত প্রতিনিধি, যিনি কুয়েতে থাকেন।

নভেম্বর ৬, ২০০৭ সালে একটি ঐতিহাসিক মুহূর্ত ঘটেছিল। যখন পোপ ষোড়শ বেনেডিক্ট ভ্যাটিকানে রাজা আবদুল্লাহকে অভ্যর্থনা জানান হয়।

আরো দেখুন
---------

* সৌদি আরবে মানবাধিকার
* সৌদি আরবে ধর্মের স্বাধীনতা
* সৌদি আরবে খ্রিস্টান ধর্ম
* সৌদি আরবে মৃত্যুদণ্ড
* সৌদি আরবে ফিলিপিনোরা

তথ্যসূত্র
---------

1. ↑  asianews.com
2. ↑  press.vatican.va
আলেপ্পো থেকে আসা কিছু সিরিয়ান বাদকদল
**সিরিয়ার সঙ্গীত** বলতে সিরিয়াতে বসতি স্থাপন করা এখনকার মানুষদের সঙ্গীতের ধরন এবং বৈশিষ্ট্যকে বোঝায়। এটি ক্লাসিক্যাল আরব মিউজিকের প্রসারে সিরিয়া অন্যতম কেন্দ্রবিন্দু ছিল; যেমন, আলেপ্পো শহর মুয়াশশাহ সঙ্গীতের জন্য বিখ্যাত। আন্দালুসিয়ান মুয়াশশাহ কবিতা থেকেই এই সঙ্গীতের উৎপত্তি।

লোক সঙ্গীত
----------

কায়রোতে তৈরি করা একটি ওউদ
সিরিয়ার লোক সঙ্গীত সাধারণত ওউদ বাদ্যযন্ত্র দিয়ে বাজানো হয়। এটি তার যুক্ত বাদ্যযন্ত্র। ইউরোপীয় লুট, বাঁশি ইত্যাদি বাদ্যযন্ত্রের আগেও এই ওউদ বাজানো হতো। নোমাডিক অঞ্চলে, মিযমার এবং রিবাব বাদ্যযন্ত্র বাজিয়ে গাওয়া বেদুঈন সঙ্গীত অনেক জনপ্রিয়।

আধুনিক সিরীয় সঙ্গীত অবশ্য লোক সঙ্গীত থেকে সম্পূর্ণ আলাদা। আধুনিক সঙ্গীতে সাধারণত ইউরোপীয় বাদ্যযন্ত্র বাজানো হয়। এই সঙ্গীতে একজন প্রধান গায়ক থাকেন এবং সমস্বরে গাওয়ার জন্য আরো গায়ক থাকেন। এই ধরনের সঙ্গীত অল্পবয়সীদের মাঝে খুবই জনপ্রিয়। বিশেষ করে ফরিদ আল আত্রাস, ফাহার বালান, সাবাহ ফকিরি, মায়াদা আল হেননায়ে এবং জর্জ ওয়াসসফদের মত শিল্পীরা এই আধুনিক সিরীয় সঙ্গীত বেশি গায়।

### মুয়াশশাহ

মুয়াশশাহ সঙ্গীত আরবীয় কবিতার একটি রূপ। এটি এক বা দুটি বাক্য দিয়ে শুরু হয় এবং গানের দ্বিতীয় অংশের সাথে এর মিল থাকে। এই সঙ্গীত আলেপ্পোতেই বেশি জনপ্রিয়।

সিরিয়াক সঙ্গীত
---------------

ইসলাম প্রসারের আগে সিরিয়া খ্রিস্টানদের প্রধান অঞ্চল ছিল। সিরীয় সঙ্গীতের সাথে চার্চে গাওয়া সঙ্গীতের যথেষ্ট মিল পাওয়া যায়। বিশেষ করে স্তব সঙ্গীতের জন্ম সিরিয়াতেই। উল্লেখ্য, স্তবসমূহ এমন এক ধরনের সঙ্গীত যা খ্রিস্টানরা চার্চে প্রার্থনার সময় গেয়ে থাকে এবং এই গান পৃথিবীর প্রাচীন সঙ্গীতগুলোর মধ্যে অন্যতম।

এছাড়া সিরিয়ায় বসবাস করা ইহুদিদের একটি আলাদা বৈশিষ্ট্যসূচক ধর্মীয় গান আছে। নিউ ইয়র্ক শহর, মেক্সিকোসহ বিশ্বের নানান প্রান্তে বসবাস করা অনেক সিরীয় ইহুদি এখনো এই গান গায়।

নাচ
---

ডাবকেহ সিরিয়ার অন্যতম প্রধান একটি নৃত্য। গোল করে বা সারিবদ্ধভাবে এই নৃত্য পরিবেশন করা হয়। একজন প্রধান নৃত্যশিল্পী এই নাচের নেতৃত্ব দেন। দর্শকশ্রোতার দিকে ফিরে ও নৃত্যশিল্পীদের দিকে ফিরে তিনি এই নাচের নেতৃত্ব দেন। এটি সাধারণত বিয়ের অনুষ্ঠান ও অন্যান্য অনুষ্ঠানে পরিবেশন করা হয়। এছাড়া আরাদা নামে আরেক লোকজ নৃত্য আছে যা তরবারি হাতে নিয়ে পরিবেশন করা হয়। বিশেষ করে মহিলারা ওরিয়েন্টাল নৃত্যের অংশ হিসেবে এই নৃত্য পরিবেশন করেন। ওরিয়েন্টাল নৃত্য মধ্যপ্রাচ্যে অতি জনপ্রিয় এক প্রকার নৃত্য।

আরও দেখুন
---------

* সিরিয়ার সংস্কৃতি
* আরবিয় সঙ্গীত
* সিরিয়ান ক্রিস্টান
* মুয়াশশাহ

তথ্যসূত্র
---------

1. 1 2  South, Coleman; Jermyn, Leslie (২০০৫)। *Syria*। পৃষ্ঠা 102। আইএসবিএন 9780761420545।
2. ↑  "Music of Syria"। *Traditional Arabic music*। ৩০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৭।
3. ↑  Apel, Willi (১৯৬৯)। *Harvard Dictionary of Music*। Harvard University Press। আইএসবিএন 9780674375017।

বাইরের সংযোগ
------------

* BBC Radio 3 Audio (60 minutes): Damascus. Accessed November 25, 2010.
* BBC Radio 3 Audio (60 minutes): Islamic sufi in Aleppo. Accessed November 25, 2010.
* Sephardic Pizmonim Project. Accessed March 10, 2018.
**চাম্ফাই জেলা** ভারতের মিজোরাম রাজ্যের এগারোটি জেলার মধ্যে একটি। জেলাটি উত্তরে মনিপুর রাজ্যের চূড়াচাঁদপুর জেলা দ্বারা, পশ্চিমে সায়চুয়াল এবং সেরছিপ জেলা দ্বারা এবং দক্ষিণে এবং পূর্বে মায়ানমার দ্বারা সীমাবদ্ধ। জেলাটির আয়তন ৩১৮৫.৮৩ বর্গ কিলোমিটার। চাম্ফাই শহরটি জেলার প্রশাসনিক সদর দফতর.

ভূগোল
-----

চাম্ফাই জেলায় একটি মাঝারি আবহাওয়া রয়েছে। শীতকালে তাপমাত্রা ০ ডিগ্রি সেলসিয়াস থেকে ২০ ডিগ্রি সেন্টিগ্রেড এবং গ্রীষ্মে তাপমাত্রা ১৫ ডিগ্রি সেলসিয়াস থেকে ৩০ ডিগ্রি সেন্টিগ্রেডের মধ্যে পরিবর্তিত হয়।

জনমিতি
------

|  |  |  |  |  |
| --- | --- | --- | --- | --- |
| 

| চাম্ফাই জেলার ধর্ম অনুযায়ী জনমিতি |
| --- |
|  |  |  |

 |

২০১১ সালের জনগণনা অনুসারে চাম্ফাই জেলার জনসংখ্যা হল ১২৫,৭৪৫ জন, যা প্রায় গ্রেনাডা রাষ্ট্রের জনসংখ্যার সমান। জনসংখ্যার বিচারে এটি ভারতের ৬৪০টি জেলার মধ্যে ৬১০ তম স্থান অধিকার করে। এই জেলার জনসংখ্যার ঘনত্ব প্রতি বর্গকিলোমিটারে ৩৯ জন (১০০জন / বর্গ মাইল) । ২০০১-২০১১ এর দশকে এর জনসংখ্যা বৃদ্ধির হার ছিল ১৬.০১%। চাম্ফাইয়ের লিঙ্গ অনুপাত প্রতি ১০০০ জন পুরুষের জন্য ৯৮৪ জন মহিলা এবং সাক্ষরতার হার ৯৫.৯১%

ঐতিহাসিক জনসংখ্যা| বছর | জন. | ±% |
| --- | --- | --- |
| ১৯৭১ | ৪৯,১৩৯ | —     |
| ১৯৮১ | ৬৩,৭২৯ | +২৯.৭% |
| ১৯৯১ | ৮৩,০২৩ | +৩০.৩% |
| ২০০১ | ১,০৭,৭৯৩ | +২৯.৮% |
| ২০১১ | ১,২৫,৭৪৫ | +১৬.৭% |

উদ্ভিদকুল ও প্রাণিকুল
---------------------

১৯৯১ সালে চাম্ফাই জেলা মুরলেন ন্যাশনাল পার্কে পরিণত হয়েছিল, যার আয়তন ২০০ বর্গকিলোমিটার (৭৭.২ বর্গ মাইল)। এছাড়া এখানে রয়েছে লেংটেং অভয়ারণ্যেও, যা ১৯৯৯ সালে প্রতিষ্ঠিত হয়েছিল এবং এর আয়তন ১২০ বর্গকিলোমিটার (৮২.৩ বর্গ মাইল).

তথ্যসূত্র
---------

1. ↑  "Champhai District : Census 2011 data"। *census2011.co.in*। সংগ্রহের তারিখ ১৮ মে ২০১৮।
2. ↑  "District Census 2011"। Census2011.co.in। ২০১১। সংগ্রহের তারিখ ৩০ সেপ্টেম্বর ২০১১।
3. ↑  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Grenada 108,419 July 2011 est.
4. ↑  census2011। "Champhai District : Census 2011 data"। *census2011.co.in*। ১৪ সেপ্টেম্বর ২০১৪ তারিখে মূল থেকে আর্কাইভ করা।

বহিঃসংযোগ
---------

* Champhai জেলা ওয়েবসাইট
**সৈয়দ আলতাফ হোসেন** (১৯৩৮ – ২৬ ফেব্রুয়ারি ২০১৯) একজন বাংলাদেশী ক্রিকেটার ও ক্রিকেট কোচ ছিলেন। ১৯৬০-এর দশকে তিনি পূর্ব পাকিস্তানে খেলেছিলেন ও পরে বাংলাদেশ ক্রিকেট দলের কোচ হিসেবে দায়িত্ব পালন করেন। ১৯৯৯ সালে তিনি জাতীয় ক্রীড়া পুরস্কার লাভ করেন।

সৈয়দ আলতাফ হোসেন ১৯৩৮ সালে পশ্চিমবঙ্গের হুগলিতে জন্মগ্রহণ করেন। তার বাবা ব্রিটিশ ইন্ডিয়া শিপিং কোম্পানিতে চাকরি করতেন। ১৯৪৭ সালে দেশভাগের সময়, সাম্প্রদায়িক দাঙ্গায় তার দুই বড় ভাইয়ের মৃত্যু হলে তিনি মায়ের সাথে ঢাকায় চলে আসেন।

তিনি ডানহাতি ফাস্ট বোলার ছিলেন। ১৯৫৪ সালে তিনি ঘরোয়া ক্রিকেট জীবন শুরু করেন। ১৯৬১-৬২ সালে করাচিতে অনুষ্ঠিত কায়েদ-ই-আজম ট্রফিতে, পূর্ব পাকিস্তান দলের হয়ে করাচি সবুজ দলের বিপক্ষে প্রথম-শ্রেণীর ক্রিকেটে তার অভিষেক ঘটে। অভিষেক খেলায় তিনি কোন উইকেট লাভ করতে ব্যর্থ হন। পরের ম্যাচেও তিনি উইকেট শুন্য থাকেন। মার্চ ১৯৬৫ সালে করাচি জাতীয় স্টেডিয়ামে, তিনি ঢাকার হয়ে ঢাকা বিশ্ববিদ্যালয়ের বিপক্ষে খেলেন। এই খেলায় তিনি ২/২০ ও ৩/৯ উইকেট নেন ও ঢাকা দলের বিজয়ে বড় অবদান রাখেন। ১৯৬৫ সালে নিউজিল্যান্ড ক্রিকেট দলের বিপক্ষে পাকিস্তানের ঘোষিত ১৪ জনের দলে তিনি সুযোগ পান। তবে তিনি মূল একাদশের হয়ে টেস্ট খেলার সুযোগ পাননি। তিনি ঘরোয়া ক্রিকেটে মোহামেডান স্পোর্টিং ক্লাব, ঢাকা ওয়ান্ডারার্স, পিডব্লুডি, পূর্ব পাকিস্তান জিমখানা ও শান্তিনগরের হয়ে খেলেছেন। ১৯৬১ থেকে ১৯৬৯ পর্যন্ত তিনি পাকিস্তানের ঘরোয়া প্রথম শ্রেণির ক্রিকেট দল পূর্ব পাকিস্তান ক্রিকেট দলের অন্যতম সদস্য ছিলেন। সামগ্রিকভাবে, তিনি পূর্ব পাকিস্তানের বিভিন্ন দলের হয়ে ছয়টি প্রথম-শ্রেণীর ম্যাচ খেলেন। তিনি কায়েদে আজম ট্রফি ও আইয়ুব ট্রফিতেও খেলেছেন।

খেলা থেকে অবসরের পর তিনি আম্পায়ার হিসেবে নাম লেখান ও ১৯৭০ সালে প্রথম শ্রেণির ম্যাচে আম্পায়ারের দায়িত্বও পালন করেন। তারপর কোচিং করানো শুরু করেন। ১৯৭১ সালে বাংলাদেশ স্বাধীন হওয়ার পর তিনি কোচ হিসেবে জাতীয় ক্রীড়া পরিষদে যোগ দেন। ২৫ বছর এখানে চাকরি করেন। সেখান থেকেই তিনি বাংলাদেশের ক্রিকেটের সাথে যুক্ত হন। ১৯৮৬ সালে শ্রীলঙ্কায় অনুষ্ঠিত এশিয়া কাপে প্রথমবারের মতো আন্তর্জাতিক ক্রিকেটে বাংলাদেশের অভিষেক হয়, তিনি সেই দলের কোচ ছিলেন। ১৯৯০ সালে তিনি ভারতে অনুষ্ঠিত এশিয়া কাপে বাংলাদেশ দলের কোচ ছিলেন। ১৯৯৭ সালে নারী ক্রিকেট দল গড়ে তোলার জন্য বিসিসি তাকে দায়িত্ব প্রদান করে। তিনি জাতীয় দল ও জাতীয় মহিলা দল ছাড়াও ‘এ’ দল ও বয়সভিত্তিক দলগুলোর কোচও ছিলেন। এছাড়া ঘরোয়া ক্রিকেটে সূর্যতরুণ, বাংলাদেশ বিমান, সিটি ক্লাব সহ বিভিন্ন ক্লাবের কোচ ছিলেন। ২০০৬ সালে কোচিং থেকে অবসর নেন।

ব্যক্তিজীবনে তিনি এক ছেলে ও দুই মেয়ের পিতা ছিলেন। ২৬ ফেব্রুয়ারি ২০১৯ সালে তিনি বার্ধক্যজনিত নানা অসুস্থতায় দিনগত রাতে মৃত্যুবরণ করেন।

তথ্যসূত্র
---------

1. 1 2  "না ফেরার দেশে আলতাফ হোসেন"। *সমকাল*। ২৮ ফেব্রুয়ারি ২০১৯। সংগ্রহের তারিখ ২৫ সেপ্টেম্বর ২০২১।
2. 1 2 3 4  "না ফেরার দেশে সৈয়দ আলতাফ হোসেন"। *প্রথম আলো*। ২৭ ফেব্রুয়ারি ২০১৯। সংগ্রহের তারিখ ২৪ সেপ্টেম্বর ২০২১।
3. ↑  "পরপারে সৈয়দ আলতাফ হোসেন"। *banglanews24.com*। ২৭ ফেব্রুয়ারি ২০১৯। সংগ্রহের তারিখ ২৪ সেপ্টেম্বর ২০২১।
4. ↑  "চলে গেলেন বাংলাদেশের প্রথম ক্রিকেট কোচ"। *সময় সংবাদ*। সংগ্রহের তারিখ ২৫ সেপ্টেম্বর ২০২১।
5. ↑  "চলে গেলেন ক্রিকেটের ফেরিওয়ালা"। *দৈনিক ভোরের কাগজ*। ৫ মার্চ ২০১৯। সংগ্রহের তারিখ ২৫ সেপ্টেম্বর ২০২১।

বহিঃসংযোগ
---------

* ইএসপিএনক্রিকইনফোতে সৈয়দ আলতাফ হোসেন উইকিউপাত্তে এটি সম্পাদনা করুন (ইংরেজি)
দক্ষিণরায়ের মূর্তি, ধপধোপি
**দক্ষিণরায়** হলেন বাংলাদেশ ও ভারতের সুন্দরবন অঞ্চলে জাতি ধর্ম নির্বিশেষে পূজিত এক লোকদেবতা। তাঁকে পশু ও দানবদের নিয়ন্ত্রক বা বাঘের রাজা মনে করা হয়। সুন্দরবনের অধিবাসীরা দক্ষিণরায়কে সুন্দরবনের ভাটি অঞ্চলের অধিপতি মনে করেন। অপর এক লোকদেবী বনবিবি ও পীর বড়খাঁ গাজীর সাথে দক্ষিণ রায়ের বিরোধের কথা সুন্দরবনের লোককাহিনী, সংস্কৃতি, পালাগানের অঙ্গ।

লোকসংস্কৃতিতে
-------------

স্থানীয় কিংবদন্তি অনুসারে, দক্ষিণরায়ের রাজত্বের সীমা দক্ষিণে কাকদ্বীপ, উত্তরে ভাগীরথী নদী, পশ্চিমে ঘাটাল ও পূর্বে বাকলা জেলা। প্রত্যেক অমাবস্যায় দক্ষিণরায় মন্দিরে পশুবলি হয়। লোকবিশ্বাস অনুসারে দক্ষিণরায় গানবাজনা পছন্দ করেন। তাই স্থানীয় লোকেরা রাতে তার মন্দিরে নাচগানের আসর বসান। দক্ষিণ রায়ের বার্ষিক পূজা উপলক্ষে গায়েনরা পালাক্রমে কবি কৃষ্ণরাম দাস রচিত *রায়মঙ্গল* পরিবেশন করে এবং বাউল্যা, মউল্যা, মলঙ্গি প্রভৃতি শ্রমজীবী মানুষেরা হিন্দু মুসলমান নির্বিশেষে এ গান ভক্তিভরে শ্রবণ করেন।
সুন্দরবনের অধিবাসীরা ম্যানগ্রোভ জঙ্গলে মাছধরা, কাষ্ঠ বা মধু আহরণের মতো কোনো কাজে যাওয়ার আগে দক্ষিণরায়ের মন্দিরে পূজা দেন। কেউ কেউ মাথার পিছন দিকে দক্ষিণরায়ের মুখোশ পরে জঙ্গলে ঢোকেন যাতে বাঘ সেই মুখোশ দেখে ভয় পেয়ে তার কাছে না আসে।

মন্দির
------

কলকাতার গড়িয়া রেলস্টেশনের কাছে লক্ষ্মীকান্তপুর ও ধপধপির কয়েক মেইল দূরে একটি দক্ষিণরায় মন্দির আছে। এই অঞ্চলটি এক সময়ে সুন্দরবনের অন্তর্গত ছিল। এখনও এই অঞ্চলের অধিবাসীরা দক্ষিণরায় মন্দিরে পূজা দেন।
দক্ষিণরায়ের মূর্তিতে একটি বিরাট গোঁফ দেখা যায়। তার শরীর শীর্ণ, চকচকে এবং হলদেটে। গায়ে বাঘের মতো ডোরাকাটা দাগ দেখা যায়। মুখের দুদিক থেকেই লালা ঝরে। তার একটি ছয় মিটার দীর্ঘ লেজও আছে।

সাহিত্যে
--------

কবি কৃষ্ণরাম দাসের রায়মঙ্গল, ছাড়াও হরপ্রসাদ শাস্ত্রী, দীনেশচন্দ্র সেন, নীহাররঞ্জন রায়, সুনীতিকুমার চট্টোপাধ্যায় দক্ষিণরায় সম্পর্কে লিখেছেন। রাজশেখর বসু (পরশুরাম)র বিখ্যাত ছোটগল্পে এবং সুনীল গঙ্গোপাধ্যায় এর কিশোর রহস্য উপন্যাস 'জংগলের মধ্যে গম্বুজ' বইতে দক্ষিণরায়ের কথা আছে।

পাদটীকা
-------

1. ↑  "Protection from the Gods:"। lairweb.org.nz/। সংগ্রহের তারিখ ২৭ ডিসেম্বর ২০১২।
2. 1 2  Valmik Thapar (১৯৯৭)। *Land of the Tiger: A Natural History of the Indian Subcontinent*। University of California Press। পৃষ্ঠা 117–। আইএসবিএন 978-0-520-21470-5। সংগ্রহের তারিখ ২৭ ডিসেম্বর ২০১২।
3. ↑  Swati Mitra (২০১১)। *Wild Trail in Bengal: Travel Guide*। Goodearth Publications। পৃষ্ঠা 18–। আইএসবিএন 978-93-80262-16-1। সংগ্রহের তারিখ ২৭ ডিসেম্বর ২০১২।
4. ↑  বাঙলাদেশ জাতীয় জ্ঞানকোষ। "রায়মঙ্গল"। বাংলাপিডিয়া। সংগ্রহের তারিখ ২৫.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
5. ↑  গোপেন্দ্রকৃষ্ণ বসু (২০১৫)। *বাংলার লৌকিক দেবতা*। কলকাতা: দেজ পাবলিশিং। পৃষ্ঠা ১৫০।